《东归题屋壁》
唐代·徐夤

尘埃归去五湖东，还是衡门一亩宫。旧业旋从征赋失，

故人多逐乱离空。因悲尽室如悬罄，却拟携家学转蓬。

见说武王天上梦，无情曾与傅岩通。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。